Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: Az állategészségügyrõl szóló 1995. évi XCI. törvény
Paragraph Index: 37

b) mentesítés generációváltással (olyan állományokban, ahol a fertõzöttség mértéke több mint 50%): ba) a generációváltásos mentesítés során a tájékozódó szerológiai vizsgálatok után további vizsgálatokat a felnõtt állatokban nem kell végezni, bb) a fertõzött állományt zárt állományként kell kezelni, az más szarvasmarhákkal nem érintkezhet, bc) a születendõ borjakat a colostrum kiszopása után, legkésõbb háromnapos korban el kell különíteni; az elkülönítésnek külön telepen, de minimálisan más istállóban kell megtörténnie, hogy fertõzött állatokkal se közvetlenül, se közvetve ne érintkezhessenek; az így elkülönített borjakat izoláltan, tejpótló szerekkel, hõkezelt vagy mentes állományból származó tejjel kell felnevelni, bd) az így felnevelt borjakat négy és hat hónapos koruk között szerológiailag meg kell vizsgálni, a szeropozitív egyedeket az állományból haladéktalanul el kell távolítani, és azokat le kell vágatni; a szerológiai vizsgálatokat a borjak tenyésztésbe vételéig hat hónaponként ismételni kell, 2002/36. szám be) a fertõzött állományban született és elkülönítetten felnevelt, négy és hat hónapos koruk között szeronegatívnak talált borjakat a vírus kimutatását célzó vizsgálatnak is alá kell vetni az immuntoleráns egyedek kiszûrése érdekében, bf) az így felnevelt állatokból kialakított állományokban a szerológiai vizsgálatokat négyhavonta, valamennyi hat hónaposnál idõsebb szarvasmarhán mindaddig kell folytatni, amíg a két egymást követõ vizsgálat valamennyi hat hónap feletti állat esetében negatív eredményt nem ad; mindaddig az állományból állatokat eltávolítani csak vágás céljára szabad, új egyedeket betelepíteni pedig csak mentes állományból lehet;

Source: https://magyarkozlony.hu/hivatalos-lapok/3599609708122601dd84b21977d0d1c50a9da53a/dokumentumok/f8ff3cb30056f3d93b7ff16d8b94069576871101/letoltes